ΓΡΑΠΤΗ ΕΡΩΤΗΣΗ P-3477/01

υποβολή: Bart Staes (Verts/ALE) προς την Επιτροπή

(10 Δεκεμβρίου 2001)

Θέμα: Έρευνα σχετικά με τις παραχωρήσεις της Περιφέρειας της Βαλλονίαςπέρ της Ryanair

Απαντώντας στηνπ' αριθ. P-1767/01(1) γραπτή ερώτηση τουπογράφοντος η Επιτροπή ανέφερε ότι δεν είχε αντιρρήσεις για την ενίσχυση που χορήγησε η Περιφέρεια της Βαλλονίας στην αεροπορική εταιρεία Ryanair ως προς την χρησιμοποίηση του αεροδρομίου της Charleroi. Η Επιτροπή ανέφερε εν τούτοις επίσης ότι θα εξέταζε εάν οι παρασχεθείσες πληροφορίες ίσχυαν ακόμη.

Πρόσφατα δημοσιεύθηκαν νέα στοιχεία όσον αφορά την Ryanair, η οποία θα εκδώσει κατά το Δεκέμβριο και τον Ιανουάριο 300 000 δωρεάν εισιτήρια. 50 000 από αυτά προορίζονται για πτήσεις με αναχώρηση από την Charleroi. Μεταξύ της Ryanair και του αεροδρομίου αυτού έχει συναφθεί μια αποκαλούμενη master agreement για μια περίοδο 15 ετών. Κατά την περίοδο αυτή η Ryanair θα επωφελείται από σειρά προνομίων (βλ. επίσης την ερώτηση Ρ-1767/01). Επιπλέον η περιφερειακή κυβέρνηση της Βαλλονίας παρέχει 250 000 ευρώ για τα έξοδα εστιατορίου και ξενοδοχείου του ιπτάμενου προσωπικού της Ryanair. Κάθε νέος προορισμός με αναχώρηση από την Charleroi αποδίδει επιπλέον 160 000 ευρώ. Εκτός αυτού η Περιφέρεια της Βαλλονίας επιδοτεί με 768 000 ευρώ την εκπαίδευση πιλότων π. χ., διαθέτει δωρεάν αίθουσες γραφείων, συν 4 000 ευρώ για διάφορα έξοδα. Εν τούτοις, η Ryanair ζητεί από τουςποψήφιους πιλότους να πληρώσουν για την επαγγελματική τους εκπαίδευση: 24 170 ευρώ.

Μήπως η Επιτροπή έχει εν τω μεταξύ εξετάσει κατά πόσο οι τότε παρασχεθείσες πληροφορίες σχετικά με την ενδεχόμενη ενίσχυση της Ryanair από την Περιφέρεια της Βαλλονίας ισχύουν ακόμη· Συμβιβάζονται άραγε οι πληροφορίες αυτές με το κοινοτικό δίκαιο στον τομέα του ανταγωνισμού· Προτίθεται άραγε η Επιτροπή να διεξαγάγει περαιτέρω έρευνα·

Πιστεύει άραγε η Επιτροπή ότι η πόλη Charleroi και τα πέριξ μπορούν να χαρακτηρισθούν ως περιοχή με αναπτυξιακή καθυστέρηση, γεγονός το οποίο θα επέτρεπε στις αρχές να χορηγήσουν χρηματοδοτική ενίσχυση για την ανάπτυξη τωνποδομών·

Θεωρεί άραγε η Επιτροπή ότι οι παραχωρήσεις, που αναφέρονται στην παρούσα και στηνπ' αριθ. Ρ-1767/01 ερώτηση, από την Περιφέρεια της Βαλλονίας για μια περίοδο 15 ετών συμβιβάζονται με τις διατάξεις σχετικά με τις περιοχές με αναπτυξιακή καθυστέρηση·

(1) ΕΕ C 350 E της 11.12.2001, σελ. 222.

Απάντηση της κας de Palacio εξ ονόματος της Επιτροπής

(21 Ιανουαρίου 2002)

Μετά τα δημοσιεύματα, στις αρχές του καλοκαιριού, σχετικά με τα εικαζόμενα πλεονεκτήματα όσον αφορά την εκμετάλλευση αεροπορικώνπηρεσιών εκ μέρους της εταιρείας Ryanair στο αεροδρόμιο του Charleroi, η Επιτροπή ζήτησε στοιχεία από τις βελγικές αρχές, τον Σεπτέμβριο του 2001, ώστε να εκτιμήσει την φύση των ενδεχόμενων πλεονεκτημάτων που ίσως απολαμβάνει η εταιρεία Ryanair σε σχέση με τους κανόνες της συνθήκης ΕΚ επί θεμάτων κρατικών ενισχύσεων.

Τα στοιχεία αυτά διαβιβάστηκαν προσφάτως από τις βελγικές αρχές και εξετάζονται από την Επιτροπή.

Προκειμένου να απαντήσει εμπεριστατωμένα στην ερώτηση του Αξιότιμου Μέλους του Κοινοβουλίου σχετικά με το καθεστώς στο Charleroi και στα περίχωρα, και χωρίς αυτό να προκαταλάβει την διεξαγόμενη έρευνα, η Επιτροπή πληροφορεί το Αξιότιμο Μέλος του Κοινοβουλίου ότι, σύμφωνα με τον χάρτη περιφερειακών ενισχύσεων για το Βέλγιο 2000 — 2006, που έχει κριθεί συμβατός με το άρθρο 87 παράγραφος 3 σημείο γ) (πρώην άρθρο 92) της συνθήκης ΕΚ(1), η εν λόγω ζώνη μπορεί να θεωρηθεί ως μειονεκτική περιοχή επιλέξιμη για περιφερειακές ενισχύσεις, με όρια εντάσεως των ενισχύσεων σε ποσοστό 20 % τον καθαρού ισοδύναμου επιχορήγησης.

(1) Κρατική ενίσχυση αριθ. 799/1999 — Βέλγιο. Υπάρχει στην ιστοθέση: http://europa.eu.int/comm/secretariat_general/sgb/state_aids/industrie_1999.htm.